এ বিষয়ে নর্দার্ন জুট ম্যানুফ্যাকচারিং কোম্পানি লিমিটেডের চেয়ারম্যান উজ্জ্বল কুমার নন্দি বাংলাদেশের খবরকে বলেন, ভারতের অ্যান্টি ডাম্পিং শুল্কের কারণে প্রতি টন পাট রফতানিতে ৯৭ ডলার বেশি ব্যয় হচ্ছে। একই সময়ে সেখানকার বাজারে লো-কাউন্টের সুতার দামও কমে গেছে। আগে লো কাউন্টের যে সুতা বিক্রি হতো প্রতি টন ৮১০ ডলারে, সেটা এখন ৫৯৭ ডলারে নেমে এসেছে। এতে করে লো কাউন্টের প্রডাক্টে ১০০ ডলার করে লোকসান হচ্ছে। অন্যদিকে কাঁচামালের দাম আগে থেকেই বেড়ে গেছে। এসব কারণেই এখন পাট রফতানিতে লোকসান গুনতে হচ্ছে।